Covid-19-positiwiteitskoers styg steedsFoto bloot ter illustrasie. (Foto: Unsplash) Altesame 6 372 nuwe Covid-19-gevalle is in Suid-Afrika aangemeld, wat die land se positiwiteitskoers laat opskiet. Volgens die Nasionale Instituut vir Oordraagbare Siektes (Nios) is ŉ totaal van 3 776 298 bevestigde Covid-19-gevalle al in die land aangemeld en is die jongste positiwiteitskoers 21,1%. Dit nadat die positiwiteitskoers skaars meer as 18% met die vorige verslag was. Die meeste nuwe gevalle is in Gauteng (49%) aangemeld, gevolg deur KwaZulu-Natal (23%) en die Wes-Kaap (14%). Die totale getal aktiewe gevalle is 37 860. Die sterftesyfer weens Covid-19 staan nou op 100 351 nadat nog drie sterftes in die afgelope 24 tot 48 uur plaasgevind het. Die departement van gesondheid het gesê weens ŉ voortgesette oudit kan daar ŉ agterstand wees in die aantal sterftes wat aangemeld is. Tot dusver het 3 638 087 mense reeds van die virus herstel, wat ŉ herstelkoers van 96,3% verteenwoordig. Suid-Afrika het tot dusver 24 400 471 toetse vir Covid-19 gedoen, waarvan 30 186 sedert die vorige verslag gedoen is. Volgens Nios was daar in die afgelope 24 uur 62 hospitaalopnames en is daar tans altesaam 2 028 mense wat in hospitale vir Covid-19 behandel word. Meer as 34,7 miljoen inentings is tot dusver gedoen. Provinsiale statistieke: Sterftes en persone wat herstel het: